paragraph_text: mini|Lončarica pri radu thumb|Lončar pri radu Lončarstvo je umijeće proizvodnje keramičkih posuda od gline i jedno je od prvih zanata koji su se pojavili s nastankom ljudske kulture. Postupak se vrši oblikovanjem vlažne gline uz pomoć priprostijeg ručnog kola ili masnije gline uz upotrebu mnogo bržeg nožnog lončarskog kola. Ručno kolo ne zahtjeva preveliko majstorstvo ali je postupak izrade puno duži. Nakon što bi se oblikovalo dno na plohi kola, stjenke posude bi se dograđivale spiralnim nanošenjem valjušaka koji se zasebno izrađuju. Isto tako je ručno kolo pogodno za izradu velikih posuda. Nožno kolo zahtijeva veće majstorstvo jer se dno i stijenka posude izvlače od jednog komada gline.